Visit Site
Recommended byColombia
1993లో మొహాలీ వేదికగా దక్షిణాఫ్రికాతో జరిగిన మ్యాచ్‌లో భారత్ 43 పరుగుల తేడాతో గెలుపొందింది. ఇది భారత్‌కు వందో విజయం. అప్పుడు భారత్ కెప్టెన్‌గా అజారుద్దీన్ ఉన్నాడు.
2000 సంవత్సరంలో నైరోబీలో కెన్యాపై గంగూలీ నాయకత్వంలోని టీమిండియా 8 వికెట్ల తేడాతో నెగ్గింది. ఇది వన్డేల్లో భారత్‌కు 200వ గెలుపు.
300 వన్డే విజయాన్ని టీమిండియా 2007లో అందుకుంది. కటక్ వేదికగా విండీస్‌తో జరిగిన మ్యాచ్లో 20 పరుగుల తేడాతో గెలుపొందింది. అప్పుడు ద్రావిడ్ కెప్టెన్‌గా ఉన్నాడు.
400 వన్డే విజయం శ్రీలంకపై వచ్చింది. 2012లో కొలంబోలో జరిగిన మ్యాచ్‌లో ధోనీ నాయకత్వంలోని టీమిండియా 6 వికెట్ల తేడాతో గెలిచింది. ఆ మ్యాచ్‌లో కోహ్లి 128 పరుగులు చేశాడు. అప్పటికీ 89 వన్డేలు ఆడిన విరాట్‌కు అది 13వ శతకం.
ధోనీ కెప్టెన్సీలో భారత్ మూడు ఫార్మాట్లలోనూ తిరుగులేని విజయాలు సాధించింది. అందుకే కేవలం ఐదేళ్లలోనే వంద వన్డే విజయాలను ఖాతాలో వేసుకుంది. 300, 400, 500 వన్డే విజయాలు సాధించిన భారత జట్టులోని ఏకైక ఆటగాడు ధోనీ కావడం విశేషం.
తాజాగా ఆసీస్‌పై విజయం ద్వారా 500 వన్డే విజయం భారత్ ఖాతాలో చేరింది. ఈ మ్యాచ్‌లోనూ కోహ్లి శతకం సాధించడం విశేషం. కోహ్లి సెంచరీలు చేసిన 33 వన్డేల్లో భారత్ గెలుపొందింది. సచిన్ కూడా 33సార్లు సెంచరీలు చేసి భారత్‌ను గెలిపించడం విశేషం.
కెప్టెన్‌గా వన్డేల్లో 9000 పరుగులు చేసిన ఆరో ఆటగాడిగా కోహ్లి రికార్డ్ క్రియేట్ చేశాడు. 159 ఇన్నింగ్స్‌ల్లో విరాట్ ఈ ఫీట్ అందుకోవడం విశేషం.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.